钦定古今图书集成/理学汇编/学行典/第132卷 > 朱子全书 > 《答胡季随》
## 钦定古今图书集成/理学汇编/学行典/第132卷 > 朱子全书 > 《答胡季随》

胡季随问：学者问某曰：“《遗书》曰：‘执事须是敬，又不可
矜持太过’。窃谓学者之于敬，常惧其放倒，既未能从
容到自然处，恐宁过矜持，亦不妨也。”某答曰：“顷年刘
仲本亦曾举此条以为问，盖尝答之曰：‘敬是治病之
大药，矜持是病之旁证。药力既到，病势既退，则旁证
亦除矣’。曰：敬是病之药，矜持是病之旁证。此两句文”
意，龃龉不相照应，若以敬喻药，则矜持乃是服药过
剂，反生他病之证。原其所因，盖为将此“敬”字别作一
物，而又以一心守之，故有此病。若知“敬”字只是自心
自省，当体便是，则自无病矣。